கேள்வி: ஷெல்டன் பெஞ்சமின் குறித்து விரிவாக சொல்லுங்கள்.
பதில்: ஷெல்டன் பெஞ்சமின் (பிறப்பு: ஜூலை 9, 1975) ஒரு அமெரிக்க வல்லுனர் மல்லாடல் தற்போது ரா பிராண்டில் உலக மற்போர் மகிழ்கலை நிறுவனம் ஒப்பந்தம் செய்து விளையாடி வருகிறார். ஷெல்டன் எக்ஸ் பெஞ்சமின் என்ற மேடைப் பெயரில் ''நியூ ஜப்பான் புரோ-மல்யுத்தம் மற்றும் புரோ மல்யுத்த நோவா ஆகியவற்றில் பங்கேற்றதன் மூலமாகவும் தனது சொந்த பெயரிலேயே ரிங் ஆப் ஹானர் நிகழ்ச்சியில்'' பங்கேற்றதன் மூலமாகவும் இவர் பரவலாக அறியப்பட்டார் தொழில்முறை மல்யுத்த வீரராக மாறுவதற்கு முன்பு, கல்லூரி இரு வேறு விளையாட்டுக்களில் பங்கேற்று வந்தார். ஜூனியர் கல்லூரியில் படித்த பிறகு மின்னசொட்டா பல்கலைக்கழகம் பட்டம் முடித்தார். பெஞ்சமின் தனது தொழில்முறை மல்யுத்த வாழ்க்கையை உலக மற்போர் மகிழ்கலை நிறுவனத்தின் பயிற்சிக் களமான ஓஹியோ பள்ளத்தாக்கு மல்யுத்தத்தில் (OVW) தொடங்கினார், அங்கு அவர் தெற்கு இணை வாகையாளர் பட்டத்தினை நான்கு முறை பெற்றார். அதில் மூன்று முறை பிராக் லெஸ்னர், ஒரு முறை ரோட்னி மேக் எனபவருடனும் இணை வாகையாளர் பட்டத்தினை வென்றார். 2002 ஆம் ஆண்டில் இவர் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் இவர் இணைந்தார்.அங்கு அவர் குர்ட் அன்கிள் மற்றும் சார்லி ஹாஸ் ஆகியோருடன் ஒரு கூட்டணியை உருவாக்கினார், இது ஆங்கிள் அணி என அழைக்கப்பட்டது. பின்னர் ஹாஸுடன் இணைந்து விளையாடிய போது இது உலகின் தலைசிறந்த இணைகளில் ஒன்று என்று அழைக்கப்பட்டது. இவர் கண்டங்களுக்கு இடையிலான வாகையாளர் பட்டத்தினை மூன்று முறையும், யுனைடெட் ஸ்டேட்ஸ் வாகையாளர் பட்டத்தினை ஒரு முறையும் மற்றும் உலக மற்போர் மகிழ்கலை நிறுவனம் இணை வாகையாளர் பட்டத்தினை இருமுறையும் ஹாஸ் உடன். உலக மல்யுத்த கவுன்சிலில் விளையாடிய போது ஒரு முறை உலக மிகுகன வாகையாளர் பட்டத்தினை வென்றார்.